hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նախաքննական ցուցունքներից հետո մեղադրյալ Կարեն Հակոբյանը հայտարարեց, որ հրաժարվում է իր ցուցմունքներից, քանի որ դրանք գրվել են հոգեբանական ճնշման տակ։ Ըստ նրա, իրեն առևանգել են, արգելել զանգել հարազատներին և փաստաբանին, ապա անընդմեջ հարցեր տվել, ինչն էլ ճնշել է իրեն։
«Առաջին անգամ էի զինված «մասկեքով» մարդկանց տեսնում: Մեքենայով կտրեցին դիմացս, կարելի է ասել՝ ելան վրաս, հետո ձերբակալեցին ու տարան: Մոտ 7 ժամ մեկուսացված եմ եղել։ Մի խոսքով, ասել եմ այն, ինչ նրանց դուրը կգար»։
Անդրադառնալով ՊՊԾ գնդում զոհված ոստիկաններից Գագիկ Մկրտչյանի մասին իր ցուցմունքին, հայտարարեց, որ ասվածը չի համապատասխանում իրականությանը:
«Ես ուզում եմ արդար լինել: Ես նրան տեսել եմ ձեռքից վիրավորված, մինչդեռ հետո իրավապահներն ասացին, որ երիկամների հրազենային վնասվածքից է հիվանդանոցում մահացել։ Չեմ կարծում, որ երիկամների վնասվածք ունենալով՝ նա կարող էր ազատ շարժվել: Իսկ ես տեսել եմ միայն նրա վիրավոր ձեռքը, նա ազատ շարժվում էր ու քայլում»:
Նույնաբովանդակ նախաքննական ցուցմունք էր տվել նաև Վահե Պետրոսյանը։ Նա դատարանում միանգամից հայտարարեց, որ հրաժարվում է նախաքննական ցուցմունքներից և այն ամբողջությամբ սուտ է։ Դատարանը հրապարակեց նրա նախաքննական ցուցմունքները, ըստ որի, Հակոբյանը քաղաքականությամբ երբեք չի հետաքրքրվել, սակայն Կարեն Հակոբյանի հորդորով մասնակցել է  Ժիրայր Սեֆիլյանի պաշտպանության համար կազմակերպված ցույցին: Կարենը նրան ասել է, որ «մարդաքանակ է  հարկավոր»:
Ըստ ցուցմունքի, գիշերվա ժամը 02։00-ին, նրանց է մոտեցել մարդատար մեքենա, որի նստատեղերը հանված են եղել և հատակին մոտ երեք-չորս տղամարդ է նստած եղել, մոտեցել են մի շինության: Եղել են նաև այլ մեքենաներ, որոնցից իջել են զինված մարդիկ: Վահեն նկատել է, որ դա ցույցի գնալու նման չէ, ասել է՝ ուզում է իջնել և հեռանալ: Մեքենան մտել է մի տարածք, որը հետագայում է հասկացել՝ ոստիկանական գունդ է: Վահեն պառկել է գետնին, քանի որ անդադար կրակել են, տեսել է, որ «մեշոկներով» զենքեր են բերվել, որոնք բաժանվել են բոլորին, նկատել է  նաև ձեռքից վիրավոր ոստիկանին, որին մեկ այլ ոստիկան ուղեկցել է դեպի շտապօգնության մեքենա:
Մեքենան հեռու է  կանգնած եղել: Գունդը գրավածներն արգելել են մեքենային շատ մոտենալ: Քիչ անց նկատել է, որ գունդը գրավածները հրմշտելով բերել են մի քանի ոստիկանի, նրանց թվում՝ Վալերիյ Օսիպյանին:
«Աշոտը պոկեց Օսիպյանի համազգեստի ուսադիրները: Օսիպյանից պահանջում էին, որ ոստիկաններին ասի՝ ազատեն տարածքը: Նրան հարվածեցին ու ասացին, որ նրա դեմ ոչինչ  չունեն, բայց պահանջում են, որ Սեֆիլյանն ազատվի: Ես հարցրի Կարենին՝ մի՞թե իմ հայրը քո նկատմամբ էդպիսի բան կաներ, մի՞թե հնարավոր է  հեղափոխություն անել մի քանի  հոգով»,- իր ցուցմունքում նշել էր Պետրոսյանը։
Նախաքննական ցուցմունքները հրապարակելուց հետո Վահե Պետրոսյանը հրաժարվեց պատասխանել որևէ հարցի, փոխարենը ասաց, որ նախաքննական մարմնում հարցաքննելիս իրեն հարցեր շատ չեն տրվել, եղել է թելադրանք․
«Տպավորություն է եղել, որ եթե չասեմ իրենց ուզածը, կձերբակալեն, եթե ասեմ՝ բաց կթողնեն»։
Կարեն Հակոբյանը և Վահե Պետրոսյանը ՊՊԾ գունդը լքել են իրենց մուտք գործելուց օրեր անց։ Նրանք նկատել են ավտոտնակի ու պատի միջև առկա բաց տարածքը, բարձրացել պատի վրա ու փախել:
Ի դեպ, հատկանշական է, որ այս երկու մեղադրյալներին օրեր առաջ, մինչև այսօրվա նիստին ներկայանալը, հրավիրել են Հատուկ քննչական ծառայություն։ Ըստ Հակոբյանի և Պետրոսյանի այնտեղ որևէ խոսք չի եղել ցուցմունքների մասին, սակայն իրենց տարօրինակ է թվացել ՀՔԾ-ի կանչը։
Դատարանը Կարեն Հակոբյանի և Վահե Պետրոսսյանի հարցաքննությունն ավարտված համարեց։
Նախորդ նյութըՌոբերտ Քոչարյանի խափանման միջոցի վերաբերյալ որոշումը կհրապարակվի հունվարի 18-ին
Հաջորդ նյութը«Զինծառայողը պարալիզավցած է․ չի կարողանում խոսել, դժվար է քայլում և պարբերաբար ցնցումների մեջ ընկնում»․ փասստաբան
Կարեն Անդրեասյանն ընտրվել է ԲԴԽ նախագահ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Դատավոր Բորիս Բախշյանն արդարացվեց
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.